b'\n_START_ARTICLE_\nDu\xc5\xa1an Brezav\xc5\xa1\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini u\xc4\x8ditelja Avgusta Brezav\xc4\x8d\xc5\xa1ka. Ljudsko \xc5\xa1olo je za\xc4\x8del obiskovati v Gornjem Cerovu, nadaljeval pa v kraju Vignola pri Modeni kamor je bil o\xc4\x8de v \xc4\x8dasu fa\xc5\xa1izma preme\xc5\xa1\xc4\x8den. V letih 1933\xe2\x88\x921941 je obiskoval klasi\xc4\x8dno gimnazijo v Bologni. Pravo pa je \xc5\xa1tudiral na Pravni fakulteti v Zagrebu (1953-1957). V letih 1944\xe2\x88\x921965 je kot \xc4\x8dastnik slu\xc5\xbeil v JLA. Na lastno \xc5\xbeeljo je bil 1965 demobiliziran. V letih 1965-1971 je bil pravni svetovalec pri ljubljanskem podjetju Lesnina, nato pa se je zaradi bolezni upokojil._NEWLINE_Leta 1977 je iz srbohrva\xc5\xa1\xc4\x8dine v italijan\xc5\xa1\xc4\x8dino prevedel knjigi Osimski sporazum (Gli accordi di Osimo) in Politika i rezultati razvoja privredno nedovoljno razvijenih republika i pokrajina (La politica seguita, i provvedimenti adotatti ed i resultati conseguiti nello sviluppo postebilico delle repubbliche sottosviluppate e della regione autonoma del Kosovo). V reviji Primorska sre\xc4\x8danja je leta 1981 objavil \xc4\x8dlanek Petdesetletnica \xc4\x8crnih bratov in smrti \xc5\xa1tirinajst-letnika Mirka Brezav\xc5\xa1\xc4\x8dka. Deloval je tudi kot sodni prevajalec za slovenski, srbohrva\xc5\xa1ki in italijanski jezik.'